แนวโน้มซื้อทองคำตรุษจีนจะดีขึ้น
นายกสมาคมค้าทองคำเชื่อแนวโน้มการซื้อทองคำช่วงตรุษจีนจะดีกว่าที่ผ่านมา
13 ก.พ. 2553

นายกสมาคมค้าทองคำเชื่อแนวโน้มการซื้อทองคำช่วงตรุษจีนจะดีกว่าที่ผ่านมา
นายจิตติ ตั้งสิทธิภักดี นายกสมาคมค้าทองคำ กล่าวว่า ราคาทองคำในขณะนี้ถือว่าสถานการณ์ราคาทองคำผันผวนเล็กน้อย แต่จะสามารถดูราคาที่ชัดเจนได้อีกครั้งในวันจันทร์นี้ (15 ก.พ.53) 
ส่วนภาวะการซื้อขายทองคำในวันนี้ที่เป็นวันไหว้ของเทศกาลตรุษจีนมีการซื้อขายทองคำในระดับปกติ โดยต้องรอดูอีกครั้งในวันพรุ่งนี้ หลังจากที่ประชาชนได้รับอั่งเปาแล้ว ซึ่งอาจมีประชาชนมาซื้อทองคำเพิ่มมากขึ้น
"เชื่อว่าแนวโน้มการซื้อทองคำจะดีขึ้นกว่าปีที่ผ่านมา เนื่องจากราคาทองลดลงจากปลายปีที่แล้ว โดยช่วงที่ผ่านมาที่ราคาทองปรับลดลงอย่างต่อเนื่องเป็นผลให้ประชาชนกลับมาซื้อทองกันมากขึ้น"นายกสมาคมค้าทองคำกล่าว